ועדת העבודה, הרווחה והבריאות, כנסת 15, פרוטוקול מספר 120, 2000-05-16 09:45

דוד טל: אני מתכבד לפתוח את ישיבת ועדת העבודה, הרווחה והבריאות.

דוד טל: על סדר-היום: תקנות הרוקחים (ניפוקם של תכשירים וטרינריים) (תיקון), התש"ס-1999.

דוד טל: האם נציג משרד הבריאות יציג זאת?

י' פראן: כן.

י' פראן: אומנם אינני משפטן, אך אני קצת מכיר את הנושא.

דוד טל: האם אתה סבור שעל משפטן להציג זאת?

דוד טל: אם זה כך, ננעל את הישיבה ונזמן את משפטני משרד הבריאות.

ג' הרשקוביץ: אני חושב, שחסר פה נציג משרד החקלאות - המשרד האחראי על הנושא.

דוד טל: יכול להיות.

י' פראן: התקנות הללו הן מסוף שנות ה-80, והן באות להסדיר דבר שהיה נוהל נפוץ במדינה - שיווק תרופות וטרינריות לצרכן שלא באמצעות בית-מרקחת.

י' פראן: בדרך-כלל, תרופות צריכות להיות משווקות ע"י בית-מרקחת.

י' פראן: המערכת הזו עובדת כבר עשר שנים, כאשר השר האחראי הוא שר הבריאות אך המנהל בתקנות האלה הוא גם המנהל של משרד הבריאות ומשרד החקלאות ביחד.

י' פראן: נוצרה איזו שהיא בעיה של שלמות והרמוניה בכך, שמכוני התערובת שהם מיני מפעלים להכנת מזון לבעלי-חיים צריכים להכין לפעמים גם תערובות רפואיות, כלומר תערובות מזון שמכילות גם תרופות לפי מירשמי רופא.

י' פראן: בעלי-החיים - תרנגולות, פרות, חיות משק - מקבלות את מזונן שמוכן במפעלים גדולים, ואי אפשר לתת זאת אחד לאחד כמו שנותנים תרופות לבני-אדם.

דוד טל: האם יש איזה שהוא פיקוח, למשל, על רמת אנטיביוטיקה שניתנת לעופות?

י' פראן: ככלל, יש.

י' פראן: יש הגבלה בשימוש.

י' פראן: על כל תכשיר רשום זמן ההמתנה, כלומר אותו פרק זמן שבין הפסקת הטיפול והתחלת הצריכה של בשר, ביצים או חלב - הכל לפי העניין.

דוד טל: האם יש איזה שהוא פיקוח על זה או שיש חוסר כוח-אדם?

דוד טל: י' פראן: עד כמה זה מפוקח - אינני יודע, אך משרד החקלאות אחראי על נושא זה.

דוד טל: הייתי אומר, שהוא מקפיד הרבה יותר כאשר מדובר במזון לייצוא.

דוד טל: הקונים בחו"ל הם הרבה יותר קפדניים.

דוד טל: רציתי רק להגיד עובדות.

דוד טל: אני מנסה להשיג את אישור מנכ"ל משרד החקלאות לתקנות הללו, כדי שלא ייווצר מצב שאנו נאשר את התקנות הללו כאשר יש איזו שהיא התנגדות.

ג' הרשקוביץ: איך ואיפה מערבבים היום?

ג' הרשקוביץ: עושים זאת במפעל עצמו.

י' פראן: במפעלים.

ג' הרשקוביץ: כשהסתכלתי בדברי ההסבר, די הופתעתי מהם.

ג' הרשקוביץ: ציפיתי למצוא משהו אחד, ומצאתי משהו אחר.

ג' הרשקוביץ: מצאתי בדברי ההסבר, שמטרת התקנות לאפשר זמינות גדולה יותר של תערובות ולהוזיל את המחירים.

דוד טל: מה שמעניין אותך זה עניין הוזלת המחירים.

ג' הרשקוביץ: כן.

ג' הרשקוביץ: כשקראתי זאת, שאלתי איך זה מוזיל את המחירים.

ג' הרשקוביץ: עכשיו, מציעים להכין את התערובת בחדר שיהיה בגודל 2.75 מ"ר ולא 1.5 מ"ר כי זה אולי המקום שעושים זאת היום.

ג' הרשקוביץ: לפי ההגדרה, זה מקום ניפוק מורשה.

ג' הרשקוביץ: אינני מבין, וזה לא ברור לי, איך זה מוזיל את המחירים.

ג' הרשקוביץ: אולי לומדים זאת בשנה שלא הגעתי אליה.

דוד טל: משרד הבריאות יסביר לנו.

י' פראן: לצערי, אינני מסוגל להסביר איך זה יוזיל את המחירים.

ג' הרשקוביץ: זו המטרה המופיעה בדברי ההסבר.

י' פראן: אינני בטוח, שיש בזה איזו שהיא אפשרות להוזלת מחיר.

י' פראן: לעניות דעתי, הבעיה היא לסגור את הנושא.

י' פראן: הכנת מזון רפואי - דינה כדין פיזור תרופה כדי לתת אותה לפציינט, לחולה או למי שזקוק לזה.

י' פראן: במקרה הזה, זה לא נעשה בבתי-מרקחת אלא בעסקים אחרים שהם מורשים, כאשר מכון תערובת לא נכלל עד עכשיו בצורה הזו או שהתערובת הזו, התערובת הרפואית, לא נכללה.

י' פראן: ההגדרה הזו מכוונת בעיקר לאותם עסקים שנמצאים באיזורים כפריים פחות או יותר - קרוב יותר לבעלי-החיים ויותר רחוקים מהרופאים.

ג' הרשקוביץ: זה מה שאתה אומר פה.

ג' הרשקוביץ: אתה מתכוון לעזור לאותם איזורים כפריים נידחים להוזיל את המחירים.

ג' הרשקוביץ: אם אתה מאלץ את אותו כפרי, שמכין את התערובת ליד הרפת שלו, להביאו לתל-אביב, אינני מבין איך זה יוזיל לו בדיוק את המחירים ומה עשית לטובתו.

ג' הרשקוביץ: להיפך, זה רק יפגע בו.

י' פראן: לא.

י' פראן: התסריט של הבאתו לתל-אביב בשביל תערובת לא מדוייק.

ג' הרשקוביץ: זה מה שכתוב: בשביל להביא את התערובת.

ג' הרשקוביץ: נאמר "מקום ניפוק מורשה", ואם מקום הניפוק המורשה היחידי הוא בבאר-שבע - אתה צריך להביא אותו מהערבה לבאר-שבע.

י' פראן: יש מקומות ניפוק מורשים כאלו בכל רחבי הארץ וקרוב וסמוך.

דוד טל: כמה נקודות כאלה ישנן?

מ' לינוביץ: אולי נוכל לעזור, כי השתתפנו בתחום.

מ' לינוביץ: יש לנו גם בית-מרקחת וטרינרי, ויש לנו חברה לשיווק וטרינרי.

מ' לינוביץ: אנו גם נציגים של צב"י.

דוד טל: האם אתה כרגע כאן בכובע של נציג צב"י?

מ' לינוביץ: אני בכובע של צב"י, כאשר ביקשו שאעזור בנושא הוטרינרי.

דובר: יש פיקוח על המזון.

ג' הרשקוביץ: כאשר יש שניצל, אני יודע שיש פיקוח על המזון.

דוד טל: יש פיקוח על המזון, אך אינך יודע כמה אנטיביוטיקה יש באותו שניצל.

ג' הרשקוביץ: המעבדות שלהם מוכרות.

ג' הרשקוביץ: היו"ר ד' טל: למיטב ידיעתי, היה לנו דיון בנושא הזה ואנו אמורים לדון, עם משרדי החקלאות והבריאות, בכל נושא האנטיביוטיקה.

ג' הרשקוביץ: נושא זה עלה בנושא החלב, ואז עלתה גם הבעיה של אנטיביוטיקה בעופות בבעלי-חיים אחרים שהיא ברמה שמעל ומעבר למותר במדינת ישראל.

מ' לינוביץ: אם ניגש לנושא הראשוני בו מדובר, נושא ההוזלה, אזי עליכם להבין שכאשר צריכים לתת ללהקת עופות אנטיביוטיקה מסויימת רוב האנטיביוטיקות הן חומרי גלם כמו סולפאדימיטוקסין או SULFADIMIDIN או איזה שהוא AMOX

מ' לינוביץ: YCILINE שנארזים באריזות של קילוגרם אחד, שניים או שלושה ק"ג ונמכרים כתרופה רשומה במדינת ישראל.

מ' לינוביץ: אותו חומר גלם בדיוק מופיע בעולם, בחנויות, באריזות של 25 ק"ג.

מ' לינוביץ: כאשר מכון תערובת גדול הולך לשים תרופה ללהקת עופות, לפעמים הוא צריך 25 או 50 ק"ג תרופה חומר נקי.

מ' לינוביץ: יש מספר בתי-החרושת בארץ שעוסקים בוטרינריה.

מ' לינוביץ: הם קונים את אותו חומר גלם, עושים לו את הבדיקות הרצויות ואורזים אותו.

מ' לינוביץ: זה נקרא: אריזה אורגינלית, אם היא מאה גרם, קילוגרם או חצי קילוגרם, שזה למעשה חומר הגלם הנקי: סולפה או אמוקסיה.

מ' לינוביץ: אני לא רואה בכל הדרך הזו נושא של הוזלה, אם אתה מסתכל היום על עלות חומר הגלם שנמכר.

מ' לינוביץ: למשל: AMOX

מ' לינוביץ: YCILINE, שעלותו היום בעולם היא 36 דולר לקילוגרם, כשהוא נמכר ע"י חברות "פרומדיקו", "אביק" או "טבע" הן מוכרות אותו בסביבות ה-2,000 ש"ח לקילוגרם.

מ' לינוביץ: אותו חומר, אותו דבר, אך הוא ארוז בקילוגרם ולא ב-25 ק"ג.

מ' לינוביץ: איפה פה הולכים להוזיל?

מ' לינוביץ: - אני לא יודע.

דוד טל: אולי משרד הבריאות יודע.

י' פראן: אין לי תשובה לנושא בעניין הזה.

ג' הרשקוביץ: הוא הציע את ההצעה.

ג' הרשקוביץ: אתה מסכים איתי, שכדאי לשמוע לפחות את אותם אנשים שעוסקים בזה, שמכינים את זה, ולבטח את משרד החקלאות.

דוד טל: אנו נסגור כאן את הדיון.

דוד טל: משרד הבריאות יביא את כל הגורמים הרלוונטיים שיודעים לענות לנו תשובות על כל שאלה שתעלה כאן.

דוד טל: נזמן גם את אנשי משרד החקלאות, כדי שיתנו את התשובות האחרות כאן.

דוד טל: ועדה זו לא צריכה לאשר תקנות ב'חאפ-לאפ', הגם שהטרידו את האנשים והם הגיעו לכאן.

דוד טל: אני סבור, שעל התקנות לעבור בצורה רצינית, ולא ב'חאפ-לאפ' כאשר העיקר הוא להעבירן.

דוד טל: אשר על כן, אני נועל אותה, בלי לקבל החלטה.

דוד טל: אנו נזמן ישיבה נוספת אפילו ביום ראשון בשבוע הבא, ואם יהיו לנו תקנות אחרות או נושאים אחרים, אפשר לרכז את כל הנושא ביום ראשון ולעבור על כל הנושא הזה.

דוד טל: אני מבקש, שתודיע לאנשי משרד הבריאות, למי מהם שצריך להיות כאן, שיהיה בר-סמכא שיוכל לתת לנו תשובות בכל הנושאים הללו שהועלו כאן.

ג' הרשקוביץ: אפשר שהוא יתן כתובת של מפעל או מישהו שעוסק בתערובת, כדי שיוכל לתת את הזוית הזו של הנושא.

דוד טל: מנהלת הוועדה עומדת לרשותו.